L-eks Prim Ministru Ingliż Tony Blair qal li t-tort għall-vjolenza li qed taħkem l-Iraq m’għandux jintefa’ fuq l-invażjoni tal-pajjiż fl-2003. Fuq il- website tiegħu, Blair qal li l-vjolenza ta’ llum hija effett mbassar malizzjuż tan-nuqqas t’azzjoni fis-Sirja. Qal li hemm bżonn li jmut il-ħsieb li kien il-Punent li kkawżawha għax mhux il-każ. Blair qal li hija idea stramba li l-kriżi ta’ llum hija riżultat tat-tneħħija mill-poter ta’ Sadam Hussein fl-2003. Żied li l-mossa li Mosul jaqa’ f’idejn il-militanti Sunni kienet ipjanata minn fuq il-fruntieri tas-Sirja. Is-Sirja ilha tliet snin għaddejja minn gwerra ċivili li matulha għexieren ta’ eluf ta’ nies mietu u miljuni oħra kellhom jiċċaqalqu. F’Awwissu tas-sena l-oħra, attakk kimiku qrib il-kapitali Damascus ħalla mijiet ta’ nies mejta. Fl-istess xahar, il-Parlament Ingliż ma kienx qabel m’attakki mill-ajru kontra l-gvern Sirjan tal-President Bashar al-Assad bħala deterrent għall-użu ta’ armi kimiċi. Blair kiteb li kull darba li tkun evitata azzjoni, l-azzjoni li jkollha mbagħad tittieħed tkun waħda akbar.